Kim se gesant glo in VSA vir 2de beraad met Trump | Netwerk24
Die boulers het Vrydag op ’n dramatiese – bisarre is dalk ’n beter beskrywing – tweede dag van die tweede toets tussen Suid-Afrika en Sri Lanka op St. Georgepark in Port Elizabeth feesgevier.
Die Amerikaanse tennisspan sal later vanjaar met ’n Suid-Afrikaner in sy midde in die eerste weergawe van die nuwe Davisbeker-eindtoernooi in Spanje opdaag.
18 Januarie 2019 12:55
Die sogenaamde regterhand van Kim Jong-oen, leier van Noord-Korea, het in Washington D.C. aangekom om vermoedelik planne vir ’n tweede beraad tussen die twee lande te finaliseer, berig The Guardian.
Anders as sy vorige beoogde besoek, wat skielik in November gekanselleer is, is hierdie Amerikaanse besoek van Kim Jong-tsjol, een van Noord-Korea se top-onderhandelaars, nie wyd verkondig voordat hy Donderdag van Beijing in die VSA aangekom het nie.
Mike Pompeo, minister van buitelandse sake, sal hom na verwagting Vrydagoggend in Washington verwelkom voordat hulle saam na die Withuis vertrek.
Aljazeera berig dat nóg Amerika, nóg Noord-Korea enige vergaderings aangekondig het, maar Vrydag se vergadering sal na verwagting die grondslag vir ’n beoogde tweede beraad tussen die twee lande se leiers lê.
Pres. Donald Trump praat reeds ’n geruime tyd van ’n opvolgvergadering wat hy vroeg vanjaar wil belê nadat hy en Kim verlede jaar in Singapoer samesprekings gevoer het.
Kim het toe onderneem om sy land ten volle te laat ontwapen en hy het dit in sy Nuwejaarstoespraak aan sy land se burgers bevestig, berig BBC.
Trump het op hul eerste vergadering beloof dat sanksies verslap sal word namate die verhouding tussen die lande verbeter. Kim het in sy Nuwejaarstoespraak gewaarsku dat indien dié belofte nie nagekom word nie, sal hy moontlik van plan verander.
Ondanks nog min tasbare vordering ná dié vergadering het bespiegelings toegeneem van ’n tweede vergadering wat in Viëtnam gehou sal word en word beweer dat Kim in Februarie vir ’n beplande, amptelike staatsbesoek na dié land sal reis.
Reëlings vir ontmoeting tussen Trump en Kim